У Јапан га је први увео Немац Карл Јозеф Вилхелм Јухаим ("Karl Joseph Wilhelm Juchheim"). Он и његова жена су боравили у кинеском граду Ћингдао, за време опсаде овог града од стране Британаца и Јапанаца, током Првог светског рата. Брачни пар је интернирани на Окинаву. Јухаим је почео да прави и продаје традиционалну посластицу на Немачкој изложби у Хирошими 1919. После рата, одлучио је да остане у Јапану. Популарност коју је ова посластица стекла омогућила му је да се пресели у Јокохаму и отвори пекару, али је она срушена у великом Канто земљотресу 1923. године. Због тога је морао да се пресели у Кобе, где је остао до смрти, непосредно пред крај Другог светског рата. Неколико година касније, његова супруга вратила се да помогне јапанској компанији да отвори ланац пекара под именом Јухаим, што је додатно помогло ширењу популарности баумкухена у Јапану.